Stray Kids (ჯგუფი)
Stray Kids (ქართ. მაწანწალა ბავშვები; კორ. 스트레이 키즈; შემოკლებით:SKZ) — სამხრეთ კორეული ბოიბენდი, რომელიც 2017 წელს ჩამოყალიბდა კომპანია JYP Entertainment-ის მიერ ამავე სახელწოდების რეალითი შოუს მეშვეობით. ჯგუფი შედგება რვა წევრისაგან (სასცენო სახელები): ბანგ ჩანი (ინგლ. Bang Chan), ლი ნო (ინგლ. Lee Know), ჩანგბინი (ინგლ. Changbin), ჰიონჯინი (ინგლ. Hyunjin), ჰანი (ინგლ. Han), ფილიქსი (ინგლ. Felix), სუნგმინი (ინგლ. Seungmin) და აიენი (ინგლ. IN). Stray Kids თავდაპირველად ცხრა წევრით იყო დაკომპლექტებული, თუმცა 2019 წლის ოქტომბერში მეცხრე წევრმა და ერთ-ერთმა მთავარმა ვოკალისტმა ვუჯინმა (ინგლ. Woojin) გაურკვეველი პირადი მიზეზების გამო ჯგუფი დატოვა. Stray Kids 2018 წლის იანვარში დადებიუტდა მინიონით (EP-მცირე ზომის ალბომი) - Mixtape, ხოლო ოფიციალური დადებიუტი შედგა ამავე წლის 25 მარტს ალბომით I Am Not.